b'\n_START_ARTICLE_\nGrb Ob\xc4\x8dine Menge\xc5\xa1\n_START_PARAGRAPH_\nGrb Ob\xc4\x8dine Menge\xc5\xa1 ima svoje korenine v grbu nekdanjih vitezov Menge\xc5\xa1kih, lastnikov nekdanjega gradu na Gobavici nad Meng\xc5\xa1em. Prva znana upodobitev grba je na pe\xc4\x8datu listini Hertlina Menge\xc5\xa1kega iz leta 1320._NEWLINE_Grb je upodobljen na srebrnem \xc5\xa1\xc4\x8ditu, na katerem sta narisana dva prepletena modra trnka. Barve grba je dolo\xc4\x8dil Janez Vajkard Valvasor. \xc5\xa0\xc4\x8ditno polje obkro\xc5\xbea rde\xc4\x8d rob.'